Diari Oficial de la Generalitat Valenciana


Sumari del DOGV 8948, del 10-11-2020 (2020/9188)

RESOLUCIÓ de 30 d'octubre de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió del Pla de prevenció d'incendis forestals del Parc Natural de les Illes Columbretes.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8948

Data del DOGV
:   10-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9188


Data del document
:   30-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 30 d'octubre de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió del Pla de prevenció d'incendis forestals del Parc Natural de les Illes Columbretes. [2020/9188]  
La xarxa d'espais naturals ha sigut sempre un objectiu prioritari de totes les actuacions de prevenció d'incendis forestals desenvolupades per la Generalitat, prioritat que s'ha manifestat tant en les figures de planificació com en les d'actuació.  
No obstant això, els espais naturals, per les seues característiques, requereixen figures pròpies d'ordenació sectorial, tant en matèria ambiental general com, en aquest cas, en prevenció d'incendis forestals. Conscients d'aquesta realitat, s'aprovà el Pla de prevenció d'incendis forestals del Parc Natural de les Illes Columbretes, mitjançant la Resolució de 22 de maig de 2006, del conseller de Territori i Habitatge (DOGV 5270, 31.05.2006), amb una vigència prevista de deu anys des de l'aprovació.  
Durant el procés de revisió s'ha realitzat una anàlisi del grau de compliment aconseguit del pla aprovat, així com una fase de consultes a diferents agents implicats en la gestió del parc natural.  
La directriu bàsica seguida en la revisió ha sigut l'adaptació del pla a la realitat actual, així com a les infraestructures de prevenció d'incendis previstes en el Pla de prevenció d'incendis forestals de la demarcació de Vall d'Alba, sent una premissa fonamental el fet de fer compatible la necessària protecció i defensa davant dels incendis forestals amb la conservació i la preservació dels valors ambientals del parc.  
  
La revisió del pla ha sigut sotmesa al procediment d'estimació ambiental simplificada, i ha obtingut el corresponent informe ambiental i territorial estratègic favorable.  
D'acord amb això, i a proposta del director general de Prevenció d'Incendis, resolc:  
  
Primer. Aprovació de la revisió i contingut  
Aprovar la revisió del Pla de prevenció d'incendis forestals del Parc Natural de les Illes Columbretes.  
La revisió del pla està estructurada en tres blocs:  
1. Anàlisis i diagnòstic: Inclou informació de les actuacions desenvolupades en l'àmbit de l'espai natural durant els últims deu anys.  
  
2. Pla d'actuacions per a la prevenció de la iniciació de les causes d'incendis: inclou mesures de difusió i de vigilància.  
3. Memòria economicofinancera elaborada amb un horitzó de deu anys.  
Tots els documents que componen la revisió del pla, elaborats per a una major operativitat exclusivament en format digital, seran accessibles a través de la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Segon. Autorització per al desenvolupament i l'execució  
Es faculta les direccions generals competents en prevenció d'incendis forestals, medi natural i agricultura, ramaderia i pesca perquè, en l'àmbit de les seues atribucions, dicten les disposicions i adopten les mesures necessàries per al desenvolupament i foment del pla.  
  
Tercer. Caràcter subsidiari  
El contingut de la present revisió del Pla de prevenció d'incendis forestals del Parc Natural de les Illes Columbretes constitueix la directriu tècnica en aquesta matèria en l'àmbit del parc, sense perjudici del que s'estableix en la normativa general de prevenció d'incendis forestals i en el seu marc legislatiu propi, en concret el Decret 107/1994, de 7 de juny, del Govern Valencià, pel qual s'aprova el Pla rector d'ús i gestió del Parc Natural de les Illes Columbretes (DOGV 2291, 17.06.1994).  
  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant del jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan, en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 30 d'octubre de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.